

**Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2014 жылға арналған іс-шаралар жоспарын бекіту туралы**

Қазақстан Республикасы Үкіметінің 2014 жылғы 31 наурыздағы № 289 қаулысы

      «Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасы туралы» Қазақстан Республикасы Президентінің 2009 жылғы 24 тамыздағы № 858 Жарлығына сәйкес Қазақстан Республикасының Үкіметі **ҚАУЛЫ ЕТЕДІ**:  
      1. Қоса беріліп отырған Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2014 жылға арналған іс-шаралар жоспары (бұдан әрі – Іс-шаралар жоспары) бекітілсін.  
      2. Орталық және жергілікті атқарушы органдардың, Қазақстан Республикасының Президентіне тікелей бағынатын және есеп беретін мемлекеттік органдардың бірінші басшылары (келісім бойынша):  
      1) Іс-шаралар жоспарын орындау жөнінде шаралар қабылдасын;  
      2) Қазақстан Республикасы Әділет министрлігіне 2014 жылғы 20 мамырдан және 10 қарашадан кешіктірмей Іс-шаралар жоспарының орындалу барысы туралы ақпарат берсін.  
      3. Қазақстан Республикасы Әділет министрлігі 2014 жылғы 10 маусымнан және 10 желтоқсаннан кешіктірмей Қазақстан Республикасының Үкіметіне Іс-шаралар жоспарының орындалу барысы туралы жиынтық ақпарат берсін.  
      4. Қазақстан Республикасы Премьер-Министрінің Кеңсесі 2014 жылғы 10 шілдеден және 2015 жылғы 10 қаңтардан кешіктірмей Қазақстан Республикасы Президентінің Әкімшілігіне Іс-шаралар жоспарының орындалу барысы туралы жиынтық ақпарат берсін.  
      5. Осы қаулының орындалуын бақылау Қазақстан Республикасы Әділет министрлігіне жүктелсін.  
      6. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                     С. Ахметов*

Қазақстан Республикасы      
Үкіметінің            
2014 жылғы 31 наурыздағы   
№ 289 қаулысымен         
бекітілген

**Қазақстан Республикасының 2010 жылдан 2020 жылға дейінгі**  
**кезеңге арналған Құқықтық саясат тұжырымдамасын іске**  
**асыру жөніндегі 2014 жылға арналған іс-шаралар жоспары**

      Ескерту. Жоспарға өзгерістер енгізілді - ҚР Үкіметінің 25.06.2014 № 700; 30.06.2014 № 747 қаулыларымен.

|  |  |  |  |  |
| --- | --- | --- | --- | --- |
| № | Іс-шара | Аяқтау нысандары | Орындауға жауаптылар | Орындау мерзімі |
| 1 | 2 | 3 | 4 | 5 |
| 1 | «Қазақстан Республикасының кейбір заңнамалық актілеріне еңбек көші-қоны мәселелері бойынша өзгерістер мен толықтырулар енгізу туралы» Қазақстан Республикасының Заңын іске асыру үшін заңға тәуелді нормативтік құқықтық актілерді қабылдауды қамтамасыз ету | Заңға тәуелді актілер | ЭБЖМ,  ІІМ,  Еңбекмині | 1-тоқсан |
| 2 | Әкімшілік әділет жүйесін кезең-кезеңмен енгізу жөнінде ұсыныстар дайындау | Қазақстан Республикасы Президентінің Әкімшілігіне ұсыныстар | Әділетмині,  ЖС (келісім бойынша),  БП (келісім бойынша),  МҚІА (келісім бойынша),  ЭБЖМ | 1-тоқсан |
| 3 | Алып тасталды - ҚР Үкіметінің 30.06.2014 № 747 қаулысымен. | | | |
| 4 | «Құқықтық актілер туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Заң жобасы | Әділетмині | 2-тоқсан |
| 5 | «Рұқсаттар және хабарламалар туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Заң жобасы | ӨДМ | 2-тоқсан |
| 6 | «Қазақстан Республикасының кейбір заңнамалық актілеріне табиғи монополиялар және реттелетін нарықтар мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Заң жобасы | ТМРА | 2-тоқсан |
| 7 | «Қазақстан Республикасының кейбір заңнамалық актілеріне бағалау қызметі мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Заң жобасы | Әділетмині | 2-тоқсан |
| 8 | Алынып тасталды - ҚР Үкіметінің 25.06.2014 № 700 қаулысымен. | | | |
| 9 | «Қазақстан Республикасының кейбір заңнамалық актілеріне салық салу мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Заң жобасы | ЭБЖМ | 3-тоқсан |
| 10 | Бас бостандығынан айыру орындарындағы адамдарға медициналық қызмет көрсету сапасын арттыру мәселесін пысықтау | Қазақстан Республикасы Президентінің Әкімшілігіне ақпарат | ІІМ,  ДСМ,  мүдделі мемлекеттік органдар | 3-тоқсан |
| 11 | «Қазақстан Республикасының кейбір заңнамалық актілеріне білім беру мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Заң жобасы | БҒМ | 3-тоқсан |
| 12 | Еңбек және әлеуметтік заңнаманы оларды одан әрі саралау бөлігінде жетілдіру;  әлеуметтік әріптестікті қолдану саласын және оның құралдарын кеңейту;  акционері мемлекет болып табылатын заңды тұлғалар жүзеге асыратын еңбек қызметінде мүмкіндігі шектеулі адамдардың қатысуы мәселелерін құқықтық реттеуді қамтамасыз ету мәселелерін пысықтау | Қазақстан Республикасы Премьер-Министрінің Кеңсесіне ақпарат | Еңбекмині, мүдделі мемлекеттік органдар | 3-тоқсан |
| 13 | 2030 жылға дейінгі зейнетақымен қамсыздандыру жүйесін одан әрі жаңғырту жөніндегі тұжырымдаманы қабылдауды қамтамасыз ету | Қазақстан Республикасы Президентінің Әкімшілігіне ақпарат | Еңбекмині, мүдделі мемлекеттік органдар | 3-тоқсан |
| 14 | Адам құқықтары жөнiндегі Уәкiл институты қызметінің тиімділігін арттыру мәселесін пысықтау | Қазақстан Республикасы Президентінің Әкімшілігіне ақпарат | Адам құқықтары жөніндегі комиссия (келісім бойынша)  Адам құқықтары жөніндегі ұлттық орталық (келісім бойынша) | 3-тоқсан |
| 15 | «Қазақстан Республикасының кейбір заңнамалық актілеріне азаматтық заңнаманы жетілдіру мәселелері бойынша өзгерістер мен толықтырулар енгізу туралы» заң жобасының тұжырымдамасын талқылау | Қазақстан Республикасының Үкіметі жанындағы Заң жобалау қызметі мәселелері жөніндегі ведомствоаралық комиссияның талқылау қорытындылары бойынша шешімі | Әділетмині | 3-тоқсан |
| 16 | Мемлекеттік органдардың «электрондық үкімет» арқылы көрсетілетін мемлекеттік қызметтердің спектрін кеңейту мәселесін пысықтау | Қазақстан Республикасы Президентінің Әкімшілігіне ақпарат | БАА,  мүдделі мемлекеттік органдар | 4-тоқсан |
| 17 | Мемлекеттік қызметтердің көрсетілуіне тиімді сыртқы бақылауды енгізу мәселелерін пысықтау | Қазақстан Республикасы Президентінің Әкімшілігіне ақпарат | МҚІА,  ЭБЖМ,  мүдделі мемлекеттік органдар | 4-тоқсан |
| 18 | Халыққа қызмет көрсету орталықтары арқылы көрсетілетін мемлекеттік қызметтердің спектрін кеңейту үшін құқықтық реттеуді қалыптастыру | Қазақстан Республикасы Президентінің Әкімшілігіне ақпарат | БАА,  ЭБЖМ,  мүдделі мемлекеттік органдар | 4-тоқсан |
| 18-1 | Қазақстан Республикасының Кәсіпкерлік кодексінің жобасын әзірлеу және Қазақстан Республикасы Парламентінің қарауына енгізу | Кодекс жобасы | Әділетмині | 4 тоқсан |
| 19 | Қазақстан Республикасы Азаматтық іс жүргізу кодексінің жобасын (жаңа редакция) әзірлеу және Қазақстан Республикасы Парламентінің қарауына енгізу | Кодекс жобасы | ЖС (келісім бойынша) | 4-тоқсан |
| 20 | Қазақстан Республикасының нормативтiк құқықтық актілерінің Эталондық бақылау банкін тәжірибелік пайдалануға енгізу | Қазақстан Республикасы Премьер-Министрінің Кеңсесіне ақпарат | Әділетмині | 4-тоқсан |
| 21 | Жаңа формациядағы заңгер кадрларды даярлау бөлігінде заң білімін беруді жетілдіру мәселесін пысықтау | Қазақстан Республикасы Президентінің Әкімшілігіне ақпарат | БҒМ,  мүдделі мемлекеттік органдар | 4-тоқсан |
| 22 | Қазақстан Республикасының Конституциялық Кеңесінің нормативтік қаулыларын іске асыру бойынша шараларды қабылдау | Қазақстан Республикасы Президентінің Әкімшілігіне ақпарат | Әділетмині,  мүдделі мемлекеттік органдар | 4-тоқсан |
| 23 | «Қазақстан Республикасының кейбір заңнамалық актілеріне экологиялық мәселелер бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Заң жобасы | ҚОСРМ | 4-тоқсан |
| 24 | «Халықты жұмыспен қамту туралы» Қазақстан Республикасының Заңына өзгерістер мен толықтырулар енгізу туралы» Қазақстан Республикасы Заңының жобасын әзірлеу және Қазақстан Республикасы Парламентінің қарауына енгізу | Заң жобасы | Еңбекмині | 4-тоқсан |
| 25 | Судьялар жұмысының сапасына және жауапкершілігіне қатысты талаптарды бір мезгілде қатаңдата отырып, олардың қызметтерінің әлеуметтік және материалдық жағдайларын арттыру жөніндегі ұсынымдарды пысықтау (зейнетақы жүйесін жаңғырту шеңберінде) | Қазақстан Республикасы Президентінің Әкімшілігіне ақпарат | ЖС (келісім бойынша),  ЖСК (келісім бойынша),  Еңбекмині,  ЭБЖМ | 4-тоқсан |
| 26 | Соттарды ақпараттық дүңгіршектермен одан әрі жарақтандыру | Қазақстан Республикасы Президентінің Әкімшілігіне ақпарат | ЖС  (келісім бойынша) | 4-тоқсан |
| 27 | Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2015 жылға арналған іс-шаралар жоспарын әзірлеу және бекіту | Қазақстан Республикасының Үкіметі қаулысының жобасы | Әділетмині | 4-тоқсан |
| 28 | Жекеше сот орындаушы қызметін жүзеге асыратын адамдар санын арттыру | Қазақстан Республикасы Президентінің Әкімшілігіне ақпарат | Әділетмині | Жыл бойы |
| 29 | Қазақстан Республикасы Үкіметінің жанындағы заң жобалау қызметі мәселелері жөніндегі ведомствоаралық комиссияның құрамында үкіметтік емес сектор өкілдерінің санын арттыру | Қазақстан Республикасының Үкіметі қаулысының жобасы | Әділетмині | Жыл бойы |
| 30 | Азаматтықты және қазақстандық отансүйгіштікті насихаттауға, Конституцияға, республиканың заңдары мен мемлекеттік рәміздеріне құрмет сезімін қалыптастыруға бағытталған іс-шараларды жүйелі негізде жүргізу | Дәрістер,  БАҚ-та сөз сөйлеу | Әділетмині,  орталық және жергілікті мемлекеттік органдар | Жыл бойы |

Ескертпе: аббревиатуралардың толық жазылуы:  
Әділетмині  – Қазақстан Республикасының Әділет министрлігі  
Еңбекмині   – Қазақстан Республикасының Еңбек және халықты әлеуметтік  
              қорғау министрлігі  
Қаржымині   – Қазақстан Республикасының Қаржы министрлігі  
ЭБЖМ        – Қазақстан Республикасының Экономика және бюджеттік  
              жоспарлау министрлігі   
ӨДМ         – Қазақстан Республикасының Өңірлік даму министрлігі  
ҚОСРМ       – Қазақстан Республикасының Қоршаған орта және су  
              ресурстары министрлігі  
БҒМ         – Қазақстан Республикасының Білім және ғылым министрлігі  
ІІМ         – Қазақстан Республикасының Ішкі істер министрлігі  
ДСМ         – Қазақстан Республикасының Денсаулық сақтау министрлігі  
ТМРА        – Қазақстан Республикасының Табиғи монополияларды реттеу  
              агенттігі  
ЖС          – Қазақстан Республикасының Жоғарғы Соты  
ЖСК         – Қазақстан Республикасының Жоғарғы Сот Кеңесі  
МҚІА        – Қазақстан Республикасының Мемлекеттік қызмет істері  
              агенттігі  
БАА         - Қазақстан Республикасының Байланыс және ақпарат  
              агенттігі  
БП          – Қазақстан Республикасының Бас прокуратурасы

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК